साउदीस्थित विभिन्न संघसंस्थाले संकलन गरेको उक्त रकम मंगलबार राजधानीमा पत्रकार सम्मेलन गरी ‘दिलबहादुर घर्ती बचाउनको लागि ब्लडमनी संकलन अभियान’ मूल समितिलाई हस्तान्तरण गरिएको हो । नेपाल आदिवासी जनजाति महासंघ साउदीका पूर्वअध्यक्ष हुम सुनारीमगरको नेतृत्वमा साउदीमा क्रियाशील संस्थाहरु पारिवारिक समाज नेपाल, नेपाली प्रवासी समाज, एनए मिडियालगायतले साउदीमा रहेका नेपालीहरुबाट आठ लाख २७ हजार एक सय १८ रुपैयाँ संकलन गरेको थियो ।
